INSEE

המכון הלאומי לסטטיסטיקה ומחקרים כלכליים (בצרפתית: L’Institut national de la statistique et des études économiques; בראשי תיבות: INSEE) הוא הגוף האמון על יצירה, ניתוח ופרסום הסטטיסטיקות הרשמיות של צרפת כגון: השווי הלאומי, שינויים דמוגרפיים של צרפת , נתוני האבטלה ועוד. המכון נמצא תחת משרד הכלכלה והאוצר של צרפת אך הוא גוף עצמאי, לפי חוק, שנתון לביקורת של אירוסטאט . המכון עובד בשיתוף פעולה הדוק עם המכון הצרפתי למחקרים דמוגרפיים (INED). תפקידיו העיקריים של המכון הם: פרסום נתונים דמוגרפיים וכן שינויים דמוגרפיים וניתוחים של הדמוגרפיה של צרפת מדידת אינדיקטורים כלכליים כמו תוצר מקומי גולמי, אחוז אבטלה, אחוז מועסקים, מידת העוני ועוד. יצירה ופרסום של נתונים פיננסיים כמו מדד המחירים לצרכן, רמת אינפלציה תפעול של הקוד הגאוגרפי של צרפת שמכיל קוד לכל קומונה, רובע, מחוז וחבל לפני הקמת INSEE בתחום זה בצרפת פעלו כמה ארגונים. הראשון הוקם על ידי אדולף טייר בשנת 1833, בשנת 1840 שמו שונה לסטטיסטיקה הכללית של צרפת (SGF). בשנות ה-20 של המאה ה-20 רנה קמיל הכניס לשימוש הארגון מערכות אוטומטיות והקים בית ספר מיוחד להכנת מומחים לארגון. המכון הלאומי לסטטיסטיקה ומחקרים כלכליים נוסד לפי סעיפים 32 ו-33 לחוק האוצר ב-27 באפריל 1946. המכון החליף את המוסד הלאומי לסטטיסטיקה (SNS). באותה שנה המכון אחראי על מפקד האוכלוסין של צרפת ובאוגוסט 1946, המכון מקבל את האחריות על ניהול רשימות המצביעים במסגרת חוק 46-1889. פרסומי המכון העיקריים: Insee Première - שבועון קצר שכולל נתונים פיננסיים. Insee Références - אוסף הפרסומים של המכון. Économie et Statistique (כלכלה וסטטיסטיקה) - ירחון בנושא כלכלה. קישורים חיצוניים אתר האינטרנט הרשמי של INSEE (בצרפתית ובאנגלית) INSEE, ברשת החברתית X (טוויטר) INSEE, ברשת החברתית אינסטגרם INSEE, ברשת החברתית LinkedIn INSEE, סרטונים בערוץ היוטיוב INSEE, הבלוג הרשמי הערות שוליים